ЈН: Израда техничке документације и прибављање дозвола за изградњу комплекса КМЦ „Београд“

6.9. Пројекат спољног уређења

Техничке спецификације 
Као што је дефинисано у документу Спецификација и захтеви предмета набавке (Тачка 4), извршилац услуге је у обавези да након упознавања са претходном документацијом приступи изради и фазно припреми техничку документацију која је неопходна за исходовање грађевинске дозволе. Поред тога,  набавком је обухваћена и израда посебног сепарата – Пројекат спољног уређења.
Пројекат спољног уређења је, такође, потребно припремати паралелно одн. у току припреме документације за исходовање грађевинске дозволе тако да након исходовања грађевинске дозволе у року не дужем од  15 дана наручилац предаје пројекат спољног уређења на преглед и усвајање.
Приликом пројектовања спољног уређења неопходно је да извршилац дефинише зоне и садржаје који су предмет пројекта спољног уређења и формира посебне целине које се односе на појединачне делове објекта или зоне - н.пр. главни улаз у објекат, фонтана, летња учионица, покривене гараже, полигон за тестирање мерне опреме, канали за антенске каблове, зоне за паркирање, травњаци, саобраћајнице, са посебним освртом на противпожарни пут, и тд. 
Спољно уређење на парцелама које припадају новом КМЦ „Београд“ је неопходно да буде усклађено са спољним изгледом – фасадом техничко-технолошког дела објекта као и енергетског блока и да са њима чини јединствену визуелну целину.
Посебну пажњу у оквиру пројекта посветити трасама и детаљима канала за монтажу антенских каблова, енергетских траса, траса слабе струје сл. Канале предвидети од префабрикованих армирано-бетонских елемената са поклопцима и конзолама за монтажу каблова. Неопходно је да канали буду пројектовани у паду, обзиром на изложеност сливању површинских вода од атмпосферских утицаја. Пад канала мора бити ка мелиорационом каналу, а на деловима канала који су најближи реципијенту предвидети на погодном месту подне сливнике у каналу и канализациони одвод ка каналу. Обзиром на дужину и правац пружања канала предвидети најпогоднији број испуста ка реципијенту. Преко канала предвидети довољан слој земље који омогућава затрављивање и нормално одржавање травњака у екстеријеру локалитета. У том смислу треба усагласити трасе заливања травњака са трасама канала. 
Пројектним решењем је неопходно омогућити да се интервенција на каналима, уколико буде било потребе, уради откривањем травнатих површина, подизањем поклопних плоча и поновним враћањем, без угрожавања осталих инсталација у комплексу.
[bookmark: _Hlk108442829]Пројектом спољног уређења предвидети ограђивање целе локације оградом и то: 
3D панелном оградом типа „LEGI“ или слично, са АБ соклом, типске дужине панела (оријентационо  2508 mm) . Висину ограде заједно са АБ соклом предвидети тако да се визуелно уклопи у јединствену целину комплекса. 
Ограду поставити са свих страна и то на катастарским границама целог комплекса. Извршилац услуге ће предложити линију постављања ограде ка мелиорационом каналу на северном делу парцеле, обзиром на близину канала и услове темељења заштитне ограде. Предлог извршиоца услуге мора бити у складу са актуелним прописима из области уређења водотокова. Коначну сагласност у вези положаја линије ограде ће дати Наручилац услуге.
На предњем, улазном делу у комплекс, пројектом предвидети ограду на регулационој линији. Такође пројектовати и улазну и излазну клизну капију одговарајућих димензија сагласно пројекту спољног уређења, а  покретање капије предвидети електро-мотором са даљинском командом. Контрола отварања капија треба да се предвиди из просторије за портира. 
Пројекат спољног уређења треба да предвиди и декоративно растиње, жбунастог и нижег типа по зонама и око различитих објеката. Посебно обрадити улазни део у комплекс, део око фонтане као и део око летње учионице.
У оквиру пројекта спољног уређења предвидети адекватну припрему свих површина за садњу украсног растиња и уређење травнатих површина. Приликом пројектовања планирања травнатих површина предвидети уградњу потребне инфраструктуре за погон и контролу „робот“ косачице.

Део пројекта спољног уређења је спољашња расвета, као и декоративна спољашња расвета главног технолошког објекта и осталих објеката на локацији. У циљу постизања свеукупног визуелног идентитета комплекса, пројектом спољног уређења предвидети у договору са Наручиоцем више различитих „сцена“ осветљења комплекса, а којима ће се управљати путем „smart house“ система. 
Пројектом спољног уређења предвидети и сагледавање функције мелиорационог канала и евентуално потребне радове на његовом уређење у циљу спречавања ерозије обала.
На завршни пројекат спољног уређења је неопходно обезбедити сагласност наручиоца.

